ملیکان

مَلیکان (رسمی: ملِکان) (کئچمیشده: مَلیک‌کندی) ایران شهرلرین‌دن بیری‌دیر کی شرقی آذربایجان اوستانین‌دا یئرلشیب‌دیر و ملیکان شهریستانی‌نین مرکزی‌دیر. بۇ شهرین جمعیتی ۱۳۹۵ ایلینده ۲۷٬۴۳۱ نفردیر کی بۇ باخیم‌دان اوستانین ۱۳ اینجی شهری سایاگلیر.بو شهر تبريز _قوشاچای یؤلونون قیراغیندا یئرلشیب دیر.

 ملکانین چایلاری 

 مردق چای 
بو چای کی منطقه ده مردی چای آدلانیر ، سهند داغینین گونئی دامنه لریندن باشلانیر و ملکان شهریندن کئچیب و نهایتا اورمو گؤلونه قاریشیر.

 لیلان چای 
بو چای دا سهند داغلاریندان باشلانیب و اؤنون ایکی دانا شاخه سی وار کی بیری بولوک آباد و بیری ده سراجو چای آدلانیر ؛ بۇ شاخه لر کوساصفر کندینده قاریشیرلار و لیلان چایین تشکیل وئریرلر.بو چای گونئی باتی(قوشاچایا ساری)گئدیر و اؤردا جیغاتی چایا قاریشیر.

 محصول لار 
ملکان اوزوم باخمیندان ، دوغو آذربایجان دا بیرینجی شهردیر.ملکانین اوزومو کانادا ، عرب اؤلکه لر و اروپایا صادیر اؤلور.خالچا تؤخوماق دا بۇ شهرده رواج واری و بعض عائله لر خالچا تؤخوماقا مشغول دیرلار.یئر آلما و پامادور دا ملکانین آیری محصول لاری دیر.

 گزملی و گؤرمه لی یئرلر 
قیزلار کؤرپوسو ، علی بولاغی زیارتگاهی ، لیلانین جومعه مسجیدی ، بختک قالاسی ، لیلان چایی کؤرپوسو ، شیروان شاهلی داغی ، جامبش اؤلن دره سی ، شورسو و آرپادره سی بولاغلاری ملکانین گزملی یئرلری ساییلیر.

 قایناق‌لار 

 ایرانین آمار مرکزی
 ایرانین نوفوسو ۹۵ایلینده

بؤلمه:دوغو آذربایجان اوستانی‌نین شهرلری